મહાત્મા મંદિર ખાતે સાંજે પાંચ વાગ્યે ગુજરાત ટ્રાવેલ માર્ટનું આયોજન કરાયું છે. જેનું મુખ્યમંત્રીના હસ્તે ઉદઘાટન કરાશે. આ ઉપરાંત તેઓ ૧૮મી ફેબ્રુઆરીએ જયપુર જશે. જયપુરમાં ભારતીય કિસાન સંઘની રાષ્ટ્રીય પરિષદનું આયોજન કરાયું છે, જેમાં તેઓ ઉપસ્થિત રહેશે. જયપુર ખાતેની મુલાકાતમાં આનંદીબહેન સ્થાનિક ગુજરાતી અગ્રણીઓ સાથે પણ મુલાકાત કરશે.દરમિયાન આજે બપોરના બે વાગે આનંદીબહેન અમદાવાદ જિલ્લાના વિઠ્ઠલાપુર ખાતે હીરો મોટર્સની ફેકટરીનું ઉદઘાટન કરશે. અત્રે ઉલ્લેખનીય છે કે, સાણંદ આસપાસનો આ સમગ્ર વિસ્તાર ગુજરાતના ઓટો હબ તરીકે વિકસિત થઇ રહ્યો છે.